इनुयामा किल्ला

इनुयामा किल्ला (जपानी: 犬山城) हा एक यमाजिरो-स्टाय पद्धतीचा जपानी किल्ला आहे. तो जपानच्या आयची प्रांताच्या इनुयामा शहरात आहे. या किल्ल्यातून किसो नदीचे विहंगम दृष्य दिसते. ही नदी आयची आणि गिफू प्रांताच्या दरम्यानची सीमा रेषा आहे. इडो कालावधी संपल्यापासून अनिर्बंधित राहिलेला इनुयामा किल्ला १२ जपानी किल्ल्यांपैकी केवळ एक आहे. २०१८ पासून केंद्र सरकारकडून या जागेचे संरक्षण राष्ट्रीय ऐतिहासिक साइट म्हणून केले गेले आहे. पार्श्वभूमी इनुयामा किल्ला आता इनुयामा शहर असलेल्या किसो नदीच्या सभोवतालच्या टेकडीवर आहे. "जपानमधील सर्वात जुना किल्ला" म्हणून इनुयामा किल्ला ओळखला जातो. जपानमधील इडो कालावधीपासून उभे असणाऱ्या १२ किल्ल्यांपैकी हा एक आहे. याचा मुख्य बुरुज छोटा आहे परंतु त्याच्या गुंतागुंतीच्या स्वरूपामुळे तो वेगवेगळ्या कोनातून वेगवेगळ्या छटा दाखवतो. इतर १२ बुरुजांप्रमाणे या किल्ल्यातील धान्याचे कोठार देखील राष्ट्रीय संपत्ती म्हणून घोषित केलेली आहे. याच बरोबर माटस्यूमोटो किल्ला, हिकोने किल्ला आणि हिमेजी किल्ला देखील राष्ट्रीय संपत्ती म्हणून घोषित केलेले आहेत. इतिहास इनुयामा किल्ला पूर्ण झाल्याचे नेमके वर्ष निश्चितपणे माहित नाही. या किल्ल्याचे माहिती पुस्तिका दावा करते की ते १४४० मध्ये पूर्ण झाले. याच्या मते हियन काळातील इंगिशिकी ग्रंथानुसार हरित्सुना नावाचे शिंटो मंदिर हा किल्ला बनवण्यासाठी हलवण्यात आले होते. मुरोमाची काळात या संरचनेची अनेक वेळा पुनर्बांधणी केली गेली. सध्याची संरचना १५३७ मध्ये केलेले ओडा नोबुनागा आणि त्यांचे काका यांनी केले होते. जरी टेन्शूच्या टेहळणी बुरूजच्या प्राचीन वास्तुकलाच्या शैलीने यापूर्वी अनेक इतिहासकारांना हा जपानमधील सर्वात प्राचीन अस्तित्वाचा तानशु असल्याचे मानण्यास प्रवृत्त केले असले तरी हा सन्मान १९७६ मध्ये बांधलेल्या मारुओका किल्ल्याला मिळतो. इनुयामा येथे सध्याचे मुख्य तानशु (डोनजॉन)चे बांधकाम १६०१ मध्ये सुरू झाले आणि ते १६२० पर्यंत चालू राहिले. २००४ मध्ये, किल्ल्याची मालकी आयची प्रीफेक्चरच्या शिक्षण मंडळाने स्थापन केलेल्या ना-नफा संस्थेकडे हस्तांतरित झाली. चित्रदालन किल्ल्यातील शासक इनुयामा किल्ल्याचे शासक त्यांच्या कंसात कार्य करण्याच्या तारखेसह खाली सूचीबद्ध आहेत. १६१२ - १६१७ आणि १८६९ - १८९५ पर्यंत कोणतेही शासक नव्हते. प्री-नरुसे कुळ ओडा नोबुयासू (१५३७ – १५४७) ओडा नोबुयुकी (१५४७ – १५६४) इकेदा नोबुटु (१५७० – १५८१) ओडा नोबुफुसा (१५८१ – १५८२) नाकागवा सदानारी (१५८२ – १५८४) इकेदा नोबुटु (१५८४) काटे यासुकागे (१५८४, नामधारी शासक) तकेदा क्योतोशी (१५८४ – १५८७, नामधारी शासक) हिजिकाता कात्सुयोशी (१५८७ – १५९०, नामधारी शासक) नागाओ योशिफुसा (१५९० – १५९२,नामधारी शासक) मीवा गोरिमोन (१५९२ – १५९५) इशिकावा मित्सुयोशी (१५९५ – १६००) ओगासवारा योशीत्सुगु (१६०१ – १६०७) हिरैवा चिकोयोशी (१६०७ – १६१२) नरुसे कुळ नरुसे मसानारी (१६१७ – १६२५) नरुसे मसाटोरा (१६२५ – १६५९) नरुसे मसाचिका (१६५९ – १७०३) नरुसे मसायुकी (१७०३ – १७३२) नरुसे मासामोटो (१७३२ – १७६८) नरुसे मसानोरी (१७६८ – १८०९) नरुसे मसानगा (१८०९ – १८३८) नरुसे मसाझुमी (१८३८ – १८५७) नरुसे मसामीत्सु (१८५७ – १८६९, १८९५ – १९०३) नरुसे मसाओ (१९०३ – १९४९) नरुसे मसाकात्सु (१९४९ – १९७३) नरुसे मसाटोशी (१९७३ – २००४) संबंधित प्रदर्शन किल्ल्यासाठी प्रवेश फी ५५० येन आहे. अतिरिक्त ५० येन देऊन तुम्ही शेरो ते माची संग्रहालय (इनुयामा आर्टिफॅक्ट्स संग्रहालय), कारकुरी तेन्झिकान (पपेट संग्रहालय), डोंडेनकन (बासरी संग्रहालय) यांचे एकत्रित तिकिट खरेदी करू शकता. हे सुद्धा पहा जपानच्या राष्ट्रीय खजिन्यांची यादी (किल्ले) जपानच्या ऐतिहासिक स्थळांची यादी (आयची) संदर्भ नोंदी Benesch, Oleg and Ran Zwigenberg (2019). Japan's Castles: Citadels of Modernity in War and Peace. Cambridge: Cambridge University Press. p. 374. ISBN 9781108481946. Schmorleitz, Morton S. (1974). Castles in Japan. Tokyo: Charles E. Tuttle Co. pp. 117–120. ISBN 0-8048-1102-4. Motoo, Hinago (1986). Japanese Castles. Tokyo: Kodansha. p. 200 pages. ISBN 0-87011-766-1. Mitchelhill, Jennifer (2013). Castles of the Samurai:Power & Beauty. USA: Kodansha. ISBN 978-1568365121. बाह्य दुवे (in Japanese) Inuyama किल्ले अधिकृत साइट जपानी किल्ल्यांचे मार्गदर्शन जपान मार्गदर्शक यमसा संस्था Archived 2016-03-05 at the वेबॅक मशीन.